Diari Oficial de la Generalitat Valenciana


Sumari del DOGV 6639, del 27-10-2011 (2011/10964)

RESOLUCIÓ de 21 d'octubre de 2011, de la Direcció General de Recursos Humans, per la qual s'adjudiquen destinacions en el concurs número 49/2011, per a la provisió de llocs de treball de naturalesa funcionarial, grup A, sector administració especial, amb requisit d'arquitecte/a.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6639

Data del DOGV
:   27-10-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/10034


Data del document
:   21-10-2011

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 d'octubre de 2011, de la Direcció General de Recursos Humans, per la qual s'adjudiquen destinacions en el concurs número 49/2011, per a la provisió de llocs de treball de naturalesa funcionarial, grup A, sector administració especial, amb requisit d'arquitecte/a. [2011/10778]
Mitjançant la Resolució d'11 d'abril de 2011, de la Direcció General d'Administració Autonòmica, publicada en el Diari Oficial de la Comunitat Valenciana número 5034, de 15 d'abril de 2011, es va convocar el concurs número 49/2011, per a la provisió de llocs de treball de naturalesa funcionarial, grup A, sector administració especial, amb requisit d'arquitecte/a.
Finalitzada l'avaluació dels mèrits dels concursants i la resta de tràmits d'execució de la convocatòria, la comissió de valoració es va formular en data 4 d'agost de 2011, proposta definitiva d'adjudicació.
Per tant, i fent ús de les atribucions que confereix a aquesta Direcció General de Recursos Humans l'article 35 del Decret 119/2011, de 9 de setembre, del Consell de la Generalitat, pel qual s'aprova el Reglament Orgànic i Funcional de la Conselleria d'Hisenda i Administració Pública resolc:
Primer
Fer públiques les puntuacions obtingudes per les persones participants en el concurs número 49/2011 i adjudicar amb destinació definitiva els llocs de treball que s'indiquen en l'annex d'aquesta Resolució.
Segon
En compliment de l'objectiu 2 del I Pla d'Igualtat entre dones i hòmens de l'administració de la Generalitat (2010-2012), es declara que en aquest concurs de provisió han participat dos dones i set hòmens, i que s'han adjudicat sis llocs de treball, dels quals u ha sigut a dona, i cinc, a hòmens.
Tercer. Cessaments i preses de possessió
Cessaments
El personal que ocupa lloc de treball i ha obtingut destinació en aquest concurs, cessarà d'ofici el dia 6 de novembre de 2011.
Igualment cessarà d'ofici, el dia 6 de novembre de 2011, el personal que estiga ocupant un lloc de treball adjudicat en aquesta convocatòria.
Preses de possessió
L'acte de presa de possessió a què queden convocades les persones adjudicatàries, tindrà lloc el dia 7 de novembre de 2011, a les 10.00 hores, segons la província en què hagen obtingut destinació, en els llocs que s'indica a continuació:
a) Servei de Provisió de Llocs de la Direcció General de Recursos Humans, Conselleria d'Hisenda i Administració Pública, carrer Miquelet, número 5, segon pis, 46133 València.
b) Direcció Territorial de la Conselleria d'Hisenda i Administració Pública a Alacant, carrer Churruca, número 25, 03100 Alacant.
Els efectes administratius i econòmics de la presa de possessió seran del dia 7 de novembre de 2011.
Aquesta resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar un recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga la persona recurrent el seu domicili, en el termini de dos mesos a comptar de l'endemà al de la publicació d'aquesta Resolució.
València, 21 d'octubre de 2011.- La directora general de Recursos Humans: Carmela Cots Soler.